CELEX: C2007/056/69
Language: fi
Date: 2007-03-10 00:00:00
Title: Asia T-12/07: Kanne 16.1.2007 — Polimeri Europa v. komissio

10.3.2007   
            
            
               FI
            
            
               Euroopan unionin virallinen lehti
            
            
               C 56/37
            
         Kanne 16.1.2007 — Polimeri Europa v. komissio
   (Asia T-12/07)
   (2007/C 56/69)
   Oikeudenkäyntikieli: italia
   Asianosaiset
   
      Kantaja: Polimeri Europa (Brindisi, Italia) (edustajat: asianajajat M. Siragusa, F. M. Moretti ja L. Nascimbene)
   
      Vastaaja: Euroopan yhteisöjen komissio
   Vaatimukset
   
               —
            
            
               Päätöksen ja kaikkien siihen liittyvien toimenpiteiden kumoaminen ja komission määrääminen hankkimaan takaisin Michelinille toimitetun uuden väitetiedoksiannon ei-luottamuksellisen version kopio
            
         
               —
            
            
               komission velvoittaminen korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Nyt esillä oleva kanne on nostettu EY 81 artiklan soveltamisesta 6.11.2006 tehdystä komission päätöksestä COMP/F2/D (2006) 1095 (asia COMP/F38.638 BR/ESBR), jolla vastaaja on antanut Manufacture Française des Pneumatiques Michelin (MFPM) -yhtiölle kopion 6.4.2006 tehdyn väitetiedoksiannon ei-luottamuksellisesta versiosta. MFPM oli aluksi hyväksytty hallinnolliseen menettelyyn kolmantena osapuolena, jota asia koskee, ja sitä oli kehotettu esittämään mahdolliset huomautukset.
   Väitteidensä tueksi kantaja esittää seuraavaa:
   
               —
            
            
               Puolustautumisoikeuksia on loukattu. Tältä osin kantaja väittää, että komissio on salannut päätöksen tekemisestä lähtien Michelinin osallistumisen menettelyyn tosiasiallisen tavoitteen ja luonteen, ja näin se on rajoittanut kantajan mahdollisuutta puolustautua ja vaikuttanut negatiivisesti sen prosessuaaliseen asemaan.
            
         
               —
            
            
               Päätös on lainvastainen, koska sen oikeudelliseksi perustaksi on otettu asetuksen N:o 773/2004 (1) 6 artikla. Kantaja väittää tältä osin, että Micheliniä ei voida pitää kantelijana, koska sen esittämä lomake C ei ole luonteeltaan sellainen toimenpide, jolla aloitettaisiin asetuksen N:o 1/2003 (2) 7 artiklassa tarkoitettu kantelu. Tästä seuraa, että päätöksellä rikotaan sekä edellä mainittua säädöstä että asetuksen N:o 773/2004 7 artiklaa.
            
         
      (1)  Perustamissopimuksen 81 ja 82 artiklan mukaisten komission menettelyjen kulusta 7.4.2004 annettu komission asetus (EY) N:o 773/2004 (EYVL L 123, 27.4.2004, s. 1).
   
      (2)  Perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16.12.2002 annettu neuvoston asetus (EY) N:o 1/2003 (EYVL L 1, 4.1.2003, s. 1).